Diari Oficial de la Generalitat Valenciana


Sumari del DOGV 8981, del 22-12-2020 (2020/10047)

RESOLUCIÓ de 2 de desembre de 2020, de la Direcció General del Sector Públic i Patrimoni, de terminació de l'expedient de declaració administrativa d'herència intestada i acceptació de l'herència de José Manuel López Castañeda per la Generalitat. EIP 237/2017.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8981

Data del DOGV
:   22-12-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/10506


Data del document
:   02-12-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 2 de desembre de 2020, de la Direcció General del Sector Públic i Patrimoni, de terminació de l'expedient de declaració administrativa d'herència intestada i acceptació de l'herència de José Manuel López Castañeda per la Generalitat. EIP 237/2017. [2020/10851]  
Antecedents de fet  
El Jutjat de Primera Instància núm. 6 de València, procediment d'execució hipotecària núm. 1.108/2014, posa en coneixement de la Direcció General de Sector Públic, Model Econòmic i Patrimoni la defunció de José Manuel López Castañeda.  
Per la Resolució de 7 de juny de 2018, es va iniciar el procediment d'investigació prèvia per a la declaració d'hereu abintestat a la Generalitat respecte de l'herència jacent de José Manuel López Castañeda.  
  
Per una sentència, de 15 de maig de 2009, dictada pel Jutjat de Primera Instància núm. 13 de València, es declara la incapacitat total de José Manuel López Castañeda per al govern de la seua persona i l'administració i disposició dels seus béns, i es nomena per a això la Comissió Valenciana de Tuteles i Defensa judicial d'Incapacitats.  
Per la Resolució de 27.09.2018, del director general de Sector Públic, Model Econòmic i Patrimoni, es va declarar l'arxivament de l'expedient tenint en compte que el causant va atorgar testament, sense que es tinguera constància de la renúncia de les persones amb dret a heretar.  
Posteriorment, una interlocutòria del Jutjat de Primera Instància núm. 6 de València, de 5 de desembre de 2018, assenyala en els antecedents de fet que «consta l'anul·lació del testament d'aquest, i figura en l'escriptura que no existeixen parents que puguen heretar d'aquest...», i es procedeix a nomenar administrador judicial dels béns del difunt la Generalitat.  
  
Sobre la base d'això, el 20 de març de 2019, la directora general de Sector Públic, Model Econòmic i Patrimoni dicta un acord d'incoació del procediment per a la declaració d'herència intestada a favor de la Generalitat i adjudicació dels béns i drets de José Manuel López Castañeda.  
  
Fonaments de dret  
En compliment del que es preveu en l'article 71 de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; en l'article 43.3 de la Llei 14/2003, de 10 d'abril, de patrimoni de la Generalitat Valenciana; en el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, en la redacció donada per la Llei 15/2015, de 2 de juliol, de jurisdicció voluntària.  
  
En l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposa l'article 84 de la Llei 39/2015, d'1 de novembre, del procediment administratiu comú de les administracions públiques, resolc:  
  
Primer  
Finalitzar l'expedient de declaració administrativa d'herència intestada de José Manuel López Castañeda i adjudicar els béns i drets de l'herència, una vegada obtingut l'informe favorable de l'Advocacia General de la Generalitat.  
  
Segon  
Acceptar l'herència de José Manuel López Castañeda, a benefici d'inventari.  
  
  
  
Tercer  
Publicar la present resolució en el Diari Oficial de la Generalitat Valenciana i en la pàgina web d'aquesta conselleria.  
  
Quart  
Notificar aquesta resolució als registres i organismes públics competents respecte als béns i drets que componen l'esmentada herència i donar-los d'alta en l'Inventari General de Béns i Drets de la Generalitat.  
  
  
Cinqué  
Aprovar, amb l'informe previ de la Intervenció Delegada, el compte general de liquidació de l'abintestat en el qual s'integrarà la totalitat dels ingressos generats i les despeses abonades o per a abonar, entre les quals estarà el premi per denúncia, si és procedent.  
  
Contra la present resolució, que no posa fi a la via administrativa, i de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques, i amb la Llei 29/1998, de 13 de juliol, reguladora de la jurisdicció contenciosa administrativa, podrà interposar un recurs d'alçada davant de la Secretaria Autonòmica de Model Econòmic i Finançament en el termini d'un mes, a comptar des de l'endemà de la recepció d'aquesta notificació.  
  
Si transcorregueren tres mesos des de l'endemà de la interposició del recurs d'alçada sense que haja sigut resolt, podrà entendre's que ha sigut desestimat i s'hi podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.  
Tot això sense perjudici que puga fer-se ús de qualsevol altre recurs o acció que s'estime procedent.  
  
València, 2 de desembre de 2020.- La directora general del Sector Públic i Patrimoni: Isabel Castelló García.